
Hvad var det lille orange 
lys på himlen? 

Af Ole Henningsen 

Efter en udendørs koncert på Frederiksberg den 18. august 2005 
modtog SUFOI via www.ufo.dk beretninger om et lille orange lys 
på himlen. En af observatørerne fortæller: 

„Det var orange med en tydelig ,kugleagtig-form'. Jeg selv opfattede det som 
værende lidt,uldent' (sløret) i kanten... men med tydelig form... Da objektet 
var tættest over vore hoveder, mindede det (i tilsyneladende størrelse) om en 
nødraket (dét talte flere af de tilstedeværende om... hvilket alle dog samtidig 
vidste var totalt og aldeles udelukket..." 

En af de øvrige rapportører siger: 

Prikken var meget klar og lysende, ingen blinken eller lyd. Den mindede mest 
om en nødraket. 

Den bevægede sig langsomt vestover, mens den langsomt tonede ud, lidt på 
samme måde som fly kan gøre det. Derfor virkede det som om den bevægede 
sig væk fra os. Til sidst tonede den helt ud og var væk. 

Begge observationer blev mere udførligt omtalt i forrige udgave af ufo-mail, 
hvor vi også efterlyste mulige forklaringer på, hvad der kunne være set. 
Seneste udgave af ufo-mail kan læses på denne adresse: 

http://www.sufoi.dk/ufo-mails/um-2005/um05-060.php#03 

Ufo-mail læsere har efterfølgende peget på højtgående fly belyst af solen eller 
endog satellitter. 

I den forbindelse er der specielt nævnt de såkaldte Iridium-satellitter, der har 
været synlige fra Danmark på det pågældende tidspunkt. Når deres solpaneler 
drejer sig og reflekterer sollyset, vil satellitterne kunne være synlige som et 
kraftigt opblussende lyspunkt. 

Men sådan blev lysfænomenet ikke beskrevet. 





Formation af små varmluftsballoner ved et ufo-træf i Croffelbach i Tyskland, 
oktober 2004. Forskellige faser - fra tæt på opsendelsen til de fortoner sig på 
himlen. 

Foto: Roland Gehardt 

Efter at have gennemgået observationsberetningerne, var vi i SUFOI hurtigt 
overbevist om, hvad der har forårsaget disse to rapporter. 

Det er karakteristika som lysets størrelse, udseende, farve, flyvemåde m.v., 
der umiskendeligt leder tanken hen på varmluftballoner. 

Ikke store, bemandede varmluftballoner, men små 1-2 meter høje 
legetøjsballoner af papir eller plast, der er forsynet med en brændbar 
varmekilde forneden til at give tilstrækkelig opdrift. 
Det brændende materiale kan samtidig i visse tilfælde - afhængig af lysforhold, 
afstand m.v. - oplyse den nederste del af ballonen, der i så fald også kan 
observeres f.eks. i kikkert. 

Vi ved fra andre ufo-organisationer i Sverige og Tyskland, at små 
varmluftsballoner forhandles i stor stil eller hjembringes fra turistrejser i 
Østen, og udseendet matcher observationerne fra Frederiksberg. 

De to rapporter er nu arkiveret hos SUFOI som varmluftsballoner. 










Observationer og fotos 

fra Allerød 

Af Ole Henningsen 

Den 5. juni 2004 om aftenen gjorde en 21-årig kvinde fra Allerød 
en interessant observation af et „flammelignende 1 ' fænomen, 
som bevægede sig hen over himlen fra nord mod syd. 

I indberetningen til SUFOI fortalte observatøren bl.a.: 

„Den virkede ikke til at være særlig langt over jorden, man kunne tydeligt se, 
at den brændte (at der var ild). (...) Den steg opad - det lignede at den var 
sendt op i luften ikke alt for langt herfra - lidt å lå en raket (fyrværkeri), men 
det var det helt sikkert ikke... Den var også ret stor. Vi var først bange for, at 
det var et fly; der var ved at styrte ned, men da det var lige over os, kunne vi 
se, at det var det ikke. Så var det vi tænkte meteor, men jeg mener, den var 
for stor og ,for tæt'på til at være det (...)." 

Observationen fandt sted kl. 23.45 og varede 2 minutter. Kvinden 
rapporterede sin iagttagelse videre via Internettet videre til SUFOI, 
Skandinavisk UFO Information, på adressen www.ufo.dk 

Da beretningen lød ret interessant, blev hændelsen omtalt i den efterfølgende 
udgave (nr. 41 - 14. juni 2004) af ufo-mail. 

Omtalen gav anledning til en henvendelse fra en af nyhedsbrevets læsere, som 
kunne fortælle, at han havde set noget tilsvarende i sommeren 2003 - også i 
Allerød. 

Flere observationer af samme type fænomen 

Læseren havde endvidere gjort sig den ulejlighed at kikke observationslisten 
på vores hjemmeside grundigt igennem. Her fandt han, at der i det hele taget 
syntes at være en stor hyppighed af observationer fra Allerød området - 
mange af dem af fænomener med en gul-orange farve (samme farve som det 
fænomen havde, som den 21-årige kvinde havde iagttaget). Dermed antydede 
læseren, at der måske kunne være tale om, at det samme fænomen var gået 
igen over de sidste år. 

Typisk Allerød-observation 

En af disse typiske indberetninger til SUFOI kommer fra en 56-årig mand fra 
Allerød der den 9. juli 2005 kl. 23.25 i 10 minutter observerer et lysfænomen 
på vesthimlen: 

„Jeg var ved at rydde op på terrassen efter gæster. Ser på himlen en genstand 
ligesom omspændt af flammer. Jeg tror først at det er en flyvemaskine med 
motorbrand, dernæst at det er en lysraket fra øvelsesterrænet, men retningen 
er forkert. Jeg kalder på min kone og vi henter en kikkert. 

Normalt ser man konturene af en flyvemaskine, men her var ingen detaljer at 
se bortset fra et orangerødt lys og tilsyneladende en kugleformet kærne. 
Objektet bevægede sig ikke som hverken flyvemaskiner eller lysraketter gør 
idet den skiftede retning. 

Til sidst forsvandt den tilsyneladende udad i himmelrummet og tonede ud som 
en lille rød prik." 



Efterfølgende har vi i SUFOI fundet en række af disse ældre sager frem fra 
„gemmerne" for at sammenligne observationsberetningerne. Ikke alle sager 
har lighed med det fænomen, der blev set den 5. juni 2004. 

Men indtil flere gange beskrives fænomener, som på flere punkter ligner 
hinanden. 

Det vigtigste fællestræk for disse sager er, at observatørerne ofte beskriver et 
„flammelignende" fænomen, et lille gul/orange, langsomtflyvende lys. I nogle 
indberetninger berettes om flere lys samtidig. 

Lysene over Allerød fotograferet 

Ved visse lejligheder er der endvidere taget fotos af disse mærkværdige lys. 


\ 


På Michael Nielsens foto ses det lille Udsnitsforstørrelse af et af de 

lysende objekt ses som en lysende øvrige Allerød-fotos. 

streg på den mørke aftenhimmel. Foto: Michael Nielsen 

Den lysende streg opstår, hvis det 

svagtlysende objekt bevæger sig 

under eksponeringen, og kameraet 

samtidig ikke kan holdes helt stille. 

En af de mest spændende og detaljerede henvendelser fik SUFOI fra Michael 
Nielsen, der også bor i Allerød-området: 

„Jeg har af flere omgange observeret de orange objekter omkring Allerød. Det 
har også været mod vest og nord. For 2 år siden kommende fra sydvest; en 
først og kort efter 4 mere, der til sidst også forsvandt i horisonten formentlig 
også efter ca. 10 minutter. 

Det samme i nordlig retning Nyårsaften 2002/2003. Der så jeg dem dog kun 
svævende i horisonten, og så vidt jeg husker kun 3-4 stk. 

Den 8 august 2003 så jeg flere svæve i nord-nordøstlig retning. De er også 
blevet set svævende mellem tårnene på Frederiksborg Slot i Fiillerød. Det kan 
dog godt have været længere væk, men så ud, som om de svævede mellem 
tårnene. Jeg tog denne aften 2 fotos. De er taget med et digitalkamera af 
begrænset kvalitet." 

Men der kom endnu en henvendelse fra Michael Nielsen: 

„Jeg har den 10 september 2004 observeret 2 gule objekter på himlen over 
Allerød. De kom fra sydvest og fløj i en bue op på himlen hvor de langsomt 
forsvandt mod nordvest. 

Det hele tog ca. 3 minutter, fra kl. 20:44 til 20:47 
Jeg har taget nogle billeder som hermed fremsendes. 

Objekterne er runde og orangegule. På billederne er de aflange i forskellige 
former hvilket skyldes at jeg ikke kunne holde kameraet stille. 



De er taget med 3 x optisk zoom. 

Kameraet er et 5 megapixel Canon Powershot S 50. 

Håber I kan bruge billederne." 

Efterfølgende tilføjede den heldige fotograf: 

„De gulorange lys blev set fra vores have. Det var mørkt med et svagt skær af 
det sidste af solnedgangen på skyerne i det nederste af horisonten. Himlen var 
helt mørk; og det var stjerneklart. 

Min kæreste kiggede ud af vinduet og fik så øje på de orangegule lys på 
himlen. Vi gik ud i haven og så, at lysene steg skråt op på himlen i en bue fra 
sydvest til nordvest og forsvandt i en højde af ca. 45 grader i forhold til 
horisonten. 

Lysene var væsentlig større end de kraftigste stjerner man kan se, måske 3 
gange større. De blev dog mindre efterhånden som de forsvandt mod 
nordvest. Der kom, da de var ved at forsvinde, et fly fra nordvest mod øst. 

Jeg tror selv at det er en form for fyrværkeri (som nød blus), der hænger længe 
i luften og driver med vinden, måske en amatør fyrværker eller lignende. 

Min kæreste synes dog de flyver for stærkt, og følges for meget ad til at det 
kan være noget der driver med vinden. 

Sidste gang vi så dem spurgte vi fyrværkerifabrikken i Allerød om de havde 
haft gang i noget den aften, men det havde de ikke. Det skal lige siges at 
første gang vi så dem, steg de hurtigt op på himlen som om de blev skudt op, 
slutter Michael Nielsen sin beretning til SUFOI. " 

Efterlysning i Allerød Nyt 

De mange henvendelser sammen med fotografierne var baggrunden for, at 
SUFOI henvendte sig til ugeavisen Allerød Nyt med disse oplysninger. 

Vi er jo i Skandinavisk UFO Information en privat organisation, der ser det som 
vor opgave at forsøge seriøst at finde ud af, hvad det er folk har set på himlen 
eller har fotograferet, som måske i første omgang virker mystisk. 

Det var efterhånden åbenbart for SUFOIs rapportfolk, at adskillige af 
observationerne under alle omstændigheder måtte skyldes et helt lokalt 
fænomen, og mistanken var for længst faldet på små varmluftsballoner. 

Nogen i Allerød-området måtte altså simpelthen sidde inde med oplysninger og 
vide nærmere besked med disse lysfænomener, der havde mystificeret mange 
beboere. 

Men kunne det bekræftes, og hvem var de, disse mennesker, der havde 
opsendt legetøjsballonerne? 

Vi var derfor i SUFOI meget glade for stor og seriøs omtale i Allerød Nyt, for 
den gav hurtigt adskillige ekstra henvendelser. 

Del af reservefaldskærm fundet i have 

Vi fik eksempelvis oplyst, at der i en busk i en have i 2003 var fundet en 
underlig genstand. Den blev efter omtalen i Allerød Nyt identificeret og 
afhentet af lokale faldskærmsfolk, der netop manglede denne del af en af 
deres reservefaldskærme. 





Familien R. i gang med 
opsendelse af en 

varmluftballon (tv) Og sådan 
tager tingene sig ud i dagslys 
(th) 



Hr. R. fortæller til ufo-mail: 
Kort tid efter opsendelsen har 
den taget form som en 
lysende prik, der følger 
vindretningen hen over 
nattehimlen i ca. 15 min. Man 
kunne måske nære frygt for 
brandfare, men flammen 
brænder i vindstille, og så 
længe den brænder - og lidt 
til - svæver den i luften, og 
efter nogle minutter daler den 
stille ned igen. 


Foto: Ole Henningsen 

SUFOI modtog endnu flere indberetninger om iagttagelser fra området, og vi 
kom meget hurtigt i kontakt med to personer, der fra Allerød/Bloustrød- 
området ved forskellige lejligheder havde opsendt små thailandske 
varmluftsballoner. 


Den ene familie havde oven i købet 
gjort sig den ulejlighed at notere 
ned, hvornår ballon-opsendelserne 
havde fundet sted. 

Og disse opsendelsesdata passer 
med mange af de indberetninger, 
SUFOI har modtaget. Dog ikke 
med alle. 

I flere tilfælde var der af en anden 
personkreds opsendt 3 balloner på 
en gang i forbindelse med 
beboerfester m.v. 

Ved et spændende besøg hos disse 
mennesker i Nordsjælland havde 
ufo-mail skribenten lejlighed til at 


se nærmere på - og få 


demonstreret - de balloner, der var 
tilbage. 

Ikke alle „ballon-opsendere" 
ønsker at stå frem med foto og 




Den opsendte varmluftballon på tæt hold i luften kort eft< 
start. I midten af ballonens åbning forneden ses d< 
brændende materiale, der opvarmer luften og sørger f< 
opdriften. 

n ^ evn f* se men Til højre kigger den festklædte familien R. efter d€ 

opsendte ballon. 


SUFOI kender 
Deres ansigter er 
sløret på billederne. 


deres identitet. 


derfor også 


u 



Tv. ses en kraftig forstørrelse af lille udsnit af Michael Nielsens foto til 
sammenligning med familien R.'s opsendte ballon (th). 
På Michael Nielsens originale foto er et af de mest lysende punkter fritlagt, 
og resten er bortretoucheret. Dernæst er der i et billedbehandlingsprogram 
foretaget en forøgelse af kontrasten mellem de svagest og de kraftigst 
lysende områder i aftegningen. Derefter er ballonens konturer forsøgt 


indtegnet. 

Forelagt billederne siger Michael Nielsen til ufo-mail, at de i meget store træk 
svarer til, hvad han kunne se i sin kikkert. 



Billedredigering: Klaus Silberbauer Andersen 




Aage Bliddal har ved forskellige lejligheder stået for opsendelse af op 
til 3 balloner af gangen i Allerød-området. 
Ved ballonens åbning for neden ses trådkorset, der fastholder det 
brændbare materiale, der efter antændelse sørger for opdriften. 


Foto: Ole Henningsen 


Ballonopsendelse ved fester i kvarteret 

Aage Bliddal var en af de „ballon-opsendere", der henvendte sig til SUFOI med 
yderligere oplysninger. 

Han har ved flere lejligheder været deltager ved opsendelse af 
varmluftballoner, når der i kvarteret ved Cedervangen i Allerød har været 
festlige sammenkomster, vangfester og fødselsdage. 

Aage Bliddal fortæller til ufo-mail: 

„Jeg læste med stor interesse i Allerød Nyt om de mystiske lysfænomener, og 
jeg var i starten noget i tvivl om, det var alvorligt ment, og om der var noget, 
der hed Skandinavisk UFO Information. 

Men efter de gentagne efterlysninger i forbindelse med observationer og fotos 
af tingene, vil jeg da gerne bidrage med min viden om fænomenerne. 

Vi har normalt opsendt 3 stk. af gangen, og jeg har været ude for, at man 
efterfølgende i området omkring Cedervangen har observeret og omtalt disse 
opsendelser meget fantasifuldt. 

Familien R.s foto af en opsendelse svarer nøjagtigt til de balloner, vi 
opsendte." 






Thailandske papirsballoner 

De anvendte balloner stammer alle fra Thailand, og er nogenlunde ens og 
udført i træ og rispapir. Hele ballonen vejer incl. trådkorset og det brændbare 
materiale omkring 160 gram, så der er tale om en ganske let konstruktion, der 
sagtens kan gå til vejrs under de rette vejrforhold. I Thailand anvendes 
ballonerne åbenbart i stort tal i forbindelse med forskellige festligheder. 

Familien R. har anskaffet balloner i forbindelse med et kursus i Jylland, og 
Aage Bliddal har anskaffet sine via en bekendt, der selv har importeret et 
større antal fra Thailand og videresolgt i Danmark. 

Det er derfor ikke mærkeligt, at man også har iagttaget denne type af 
lysfænomener i andre dele af landet i de senere år. 

Hvornår ser vi de næste? 

Ikke alle de senere års observationsberetninger fra Nordsjælland har deres 
oprindelse i varmluftsballoner, selv om der garanteret er andre „opsendere" på 
spil, som vi endnu ikke har hørt om. 

SUFOI er dog meget tilfreds med de mange henvendelser i efterforskningen, 
der har gjort det muligt at give en endegyldig forklaring på størstedelen af 
observationerne fra Allerød-området og dermed afslutte sagen. 

Men der er flere balloner tilbage endnu, skulle vi hilse og sige fra Allerød! 


SUPER TILBUD 
til alle UFO-MAIL læsere! 

Vær hurtig og spar 505 kr.! 

Som abonnent på UFO-Mail kan du nu også få vores tidsskrift UFO-Nyt ind ad 
døren og dermed sikre dig mange timers ekstra læsestof om ufoer. 

Vi tilbyder dig et abonnement på UFO-Nyt årgang 2006 (4 numre på hver 24 
velillustrerede sider) til kun kr. 79,00 (normalpris kr. 292,00). Som ekstra 
bonus får du også hele årgang 2005 (normalpris kr. 292,00) ganske gratis! 
Tilbuddet gælder til og med 15. november 2005 og ved indsendelse af 
nedenstående kupon. Tilbuddet gælder ikke, hvis du er UFO-Nyt abonnent i 

2005. 

Når du har udfyldt og indsendt kuponen, modtager du et girokort på kr. 79,00. 
Når vi modtager din indbetaling, fremsender vi (medio november) hele årgang 
2005 af UFO-Nyt. Derefter modtager du UFO-Nyt med posten, efterhånden 
som de 4 numre udkommer i 2006. Første nummer udkommer medio februar 

2006. 

Vi glæder os til at byde dig velkommen som abonnent på UFO-Nyt. 

-klip- 


JA, tak. Jeg vil gerne abonnere på UFO-Nyt 2006 for kr. 79,00 og ønsker 
girokort tilsendt. Jeg modtager ligeledes ganske gratis årgang 2005 medio 
november 2005. 






Navn: 


Adresse: 


E-mail: _ 

Send kuponen til: 
SUFOI's Ekspedition 
Postboks 95 
6200 Aabenraa 


Månelandingen spøger 

stadig 

Af Ole Henningsen 

Mandag, den 26. september 2005 kunne man stifte bekendtskab med et 
læserindlæg i Jyllands-Posten med overskriften »Tvivl om landing på 
månen«. 

Dette indlæg var forfattet af Bo Kolman, Jernaldervej 259 B, Århus V. og lyder 
i sin helhed: 

FOR ET HALVT til et års tid siden genudsendte TV 2 en amerikansk, 
tilsyneladende „dokumentar"-udsendelse om månelandingen i 1969, „Månefup 
eller -fakta". 

Der argumenteredes her overbevisende for, at månelandingerne var fup, og de 
viste billeder syntes at dokumentere påstanden. De manipulerede billeder var i 
hvert fald ikke taget på månen, selv om dette naturligvis ikke er bevis for, at 
månefærden aldrig har fundet sted. Dokumentarudsendelsens billeder kunne jo 
i sig selv være manipulerede. 

Forleden kunne vi så høre en dansk rumfartsekspert udtale, at amerikanerne 
nu ville fokusere på at lande et nyt rumskib på månen med fire astronauter - 
senest i 2020. Begrundelsen for, at dette projekt med alle økonomiske og 
teknologiske sejl sat til skal forløbe over 15 år, er angiveligt, at erfaringen fra 
de tidligere månelandinger er gået tabt. Man tror ikke sine egne øren. 

I 1969 blev der brugt mindre end ni år på at udvikle alt fra grunden. 
Naturlovene er de samme, som de altid har været. Teknologi og computerkraft 
er usammenligneligt bedre end dengang, så nu vil man bilde os ind, at et 
sådant projekt skal vare 15 år. Helt utroligt. Mindelserne og tvivlen om, at 
amerikanerne aldrig har været på månen, vælder frem igen. 

Kunne vi ikke få en lidt mere kritisk rumfartsekspert til at argumentere lidt 
bedre for hele dette besynderlige teknologiske tilbageskridt? 

Sådan slutter Bo Kolman, der er akademiingeniør, sit indlæg i Jyllands-Posten. 







astrofysiker til ufo-mail 

Sådanne indlæg dukker med mellemrum op i medierne, c 
forelagt dette nyeste af slagsen siger Michael J. D. Lindei 
Vørnle, astrofysiker, ph.d.,Tycho Brahe Planetarium til ufo-mai 
„Det er ærgeligt, men ikke uventet, at USA's planer om , 
vende tilbage til Månen bringer den gamle månefup-teori f. 
banen igen. 

At USA nu skal bruge længere tid på at sende mennesker 
Månen end i tresserne skal jo ses i lyset afat Apollo-projekb 
var et politisk motiveret projekt med uforholdsmæssigt stoi 
ressourcer til rådighed. 

De nye månerejser skal afvikles på et langt mere realistil 
budget, så der er råd til at fortsætte med at flyve til Månen, n, 
først vi er gået i gang på de nye præmisser." 


Der har de senere år været flere indslag og udsendelser i TV, der har 
beskæftiget sig med konspirationsteorien om, at amerikanerne ikke har været 
på Månen. 

DR2 havde med sans for det spøjse f.eks. programsat en 50 min. lang 
udsendelse »I Månens skygge« til den 1. april 2004. Der var tale om en fransk 
„dokumentar" »Dark Side of the Moon« efter ide af den franske instruktør 
William Karel for den europæiske TV-kanal »Arte«.V 

Udsendelsen har tidligere været omtalt i ufo-mail og der kan læses mere på 
adressen: 

http://www.sufoi.dk/ufo-mails/um-2004/um04-033.php 

For dem, der vil læse mere detaljeret om månefup kan Michael Linden-Vørnles 
artikel på denne adresse bestemt anbefales: http://www.sufoi.dk/arkiv/arkiv- 
hn/maanefup.php 

NASAs egen tekst kan læses på denne adresse: 
http://liftoff.msfc.nasa.qov/news/2001/news-moonlandinq.asp 



Ast rofysikeren Michael J. D. 
Linden-Vørnle ved et foredrag 
i Lollands Astronomiske 
Forening 

Foto: Ole Henningsen 

1. april 2004 









Ufoer i DR2 

Af Ole Henningsen 

Clement Kjersgaard er vært i et direkte late-nite talkshow hver 
fredag aften på DR2. 

Tre gæster, satire og journalistik blandes til 40 minutters 

Sådan præsenterer DR2 på sin 
hjemmeside deres talkshow, der 
sendes direkte hver fredag aften kl. 
21.50 på DR2 og genudsendes på DR2 
lørdag aften og på DR1 tirsdag aften. 
Fredag aften den 16. september havde 
programmet besøg af Per Wimmer, 
der måske kan blive den første 
dansker i rummet, den svenske 
sangerinde Robyn samt Farums 
tidligere borgmester, Peter Brixtofte. 

Et noget spøjst indslag mellem to af 
Værterne på programmet er Clement interviewene handlede kort om ufoer. 
Kjersgaard og Huxi Bach Indslaget skulle illudere en 

„ugerapport" fra Skandinavisk UFO Information og handlede om ufo¬ 
observationer over Iran og lokalredaktør Peter Foersoms artikel fra Lolland- 
Falsters Folketidende om fundet af nedfaldne vejrballoner på Sydsjælland og 
Lolland-Falster, tidligere omtalt i ufo-mail nr. 55: 
http://www.sufoi.dk/ufo-mails/um-2005/um05-055.phpm#04 


En lidt kikset fætter læste op af et manuskript med ufo-tekst, medens en 
lille aluform i en snor dinglede gennem billedet. Måske et forsøg på den 
annoncerede satire...? 

Indslaget om Iran stammede fra ufo-mail nr. 52, så vi byder DR2 velkommen 
som læser. 

I kommende programmer medvirker bl.a. Pia Kjærsgaard, Flemming Jensen, 
Kasper Winding, Lise Nørgaard og Jokeren. 

Og programmet søger publikum til kommende optagelser. 

Hele udsendelsen kan genses hos DR på adressen: 

http://www.dr.dk/clement/arkiv.asp 











BOGNYHED! 

Hemmelige selskaber 
40 dræberkulter og sære 
sekter 

Klaus Aarsleff 
Pris: kr. 89,- inkl. Moms 
176 sider, indbundet, illustreret 
40 af de mest groteske og morsomme 
hemmelige selskaber, skøre sekter og 
vanvittige dommedagskulter. 

Læs om den morderiske Charles Manson- 
familie, UFO-kulten Heaven's Gate, den 
indiske dræber-orden Thug'erne, llluminati og 
Opus Dei, verdens ondeste mand, rumguden Orthon, Moon-bevægelsen, 
Scientology og mange andre sekter kendt fra Dan Browns romaner og den 
lukkede afdeling af virkeligheden. 

I samme serie: 

Konspirationsteorier 

Lars Bugge 
152 sider, indbundet 
Pris: kr. 69,95 inkl. moms 


Flere konspirationsteorier 

Lars Bugge 

160 sider, indbundet 

Pris: kr. 69,95 inkl. moms 


Bestil bøgerne i SUFOI Butikken under »Bøger for voksne « . 

Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: Danske og udenlandske observationer eller fotografier, 
aktuelle himmelfænomener og spændende tilbud på ufo-materialer. 





